da fr de en da de da da nn da da da da da en da da da sv da da da pl da id da da da de da de da da nn da da da da da en da da da sv da da da pl da id da da da de fr de en nn da da da da da da da da da da da da da da da da da en da da da pt da en en da de nn da da en nb da pt en sv nb da da da als da da da da da da cs en da da da da da de en en de da da da da da da sv cs de en en da fr ro war eu id da fr da da ca en fr da da
Op og ned i ophavsretten - Organisationen Danske Museer - ODM
Hvordan arbejder man med ophavsret i praksis på danske kunstmuseer?
At forstå lovgivning og gældende praksis er væsentligt for alle, der arbejder med formidling. Hvornår må man frit bruge et foto af en genstand? Og hvornår skal man indhente særlig tilladelse, og hos hvem?
I museumshverdagen er det spørgsmål, som kræver megen arbejdstid og også ofte afholder museer helt fra at formidle dele af deres samling. Må man fx dele ophavsretsbeskyttede genstande på sociale medier? Må man gøre store billedfiler tilgængelige for pressen? Hvornår har et fotografi selvstændig værkshøjde, hvornår er det “blot” en reproduktion af et originalt værk, og hvad betyder denne forskel i praksis? Hvordan krediteres de fotografer, der fotograferer kunstværker i vores samlinger og udstillinger, og kan man frikøbe deres rettigheder?
På dette kursus får du en grundlæggende forståelse for ophavsret inden for kunstmuseernes område. Især får du råd og vejledning om, hvordan man mest effektivt og ukompliceret kan arbejde med emnet i praksis.
Der er ikke tale om et kursus i selve juraen, men derimod om en videreformidling af undervisernes mangeårige erfaring indenfor området – i udveksling med den praktiske erfaring og konkrete problemstillinger, du som deltager bringer i spil. Der lægges særlig vægt på digital formidling, men vi berører også print-publikationer og udstillingsarbejdet mere generelt. En jurist i ophavsret fra Kulturministeriet vil medvirke som gæstetaler og vil bidrage med ekspertise bl.a. vedrørende museernes forhandlinger med VISDA og konsekvenserne af nye EU-regler.
Efter deltagelse i kurset vil du:
Have nemmere ved at navigere i spørgsmål vedr. formidling af museets samling
Være godt klædt på til at formulere interne arbejdsgange og principper
Være i stand til at stille de rigtige spørgsmål til rettighedshavere og VISDA
Have kontakt til et relevant kollegialt netværk, du kan trække på fremover i spørgsmål om ophavsret
Kurset veksler mellem oplæg og opgaveløsning/diskussion i grupper.
Inden kurset skal du forberede et kort oplæg om en relevant case fra din egen institution, som relaterer sig til ophavsret.
Forud for kurset tager underviserne et kort telefonmøde med alle deltagerne for at afklare forventninger og behov.
Ansatte på kunstmuseer, der har berøring med ophavsret i deres arbejde, men ikke selv er jurister.
Merete Sanderhoff (mag.art i Kunsthistorie fra AU) er inspektør og seniorrådgiver i digital museumspraksis på SMK. Hun underviser jævnligt i digital museumsstrategi og kulturarvsjura på videregående uddannelser og i danske og internationale faglige fora. Hun står bag konferencen Sharing is Caring, der har sat disse emner på dagsordenen i kulturarvssektoren. Som en del af sit virke er hun engageret i udviklingen af europæisk kulturarvspolitik og sidder i Europeana Foundations bestyrelse.
Jonas Heide Steffen-Nielsen Smith (cand.mag i Medievidenskab og ph.d. fra ITU) er Leder af Digital på SMK – Statens Museum for Kunst på 8. år. Han har tidligere undervist i strategisk digital kommunikation på en række universiteter og arbejdet med digital kommunikation, strategi og udvikling hos blandt andet Dagbladet Information, Det Danske Filminstitut og mediekoncernen Egmont.
Jesper Diernisse Langsted (cand.jur. fra KU) er specialkonsulent i jura og ophavsret i Kulturministeriet med ansvar for implementeringen af det nye EU-ophavsretsdirektiv. Han har tidligere været juridisk seniorkonsulent i DR og bestyrelsesmedlem af Copydan Verdens TV.
Vartov, Farvergade 27 D, København
230327 Flyer, Op og ned i ophavsretten
Ansatte på kunstmuseer, der har berøring med ophavsret i deres arbejde, men ikke selv er jurister.
Merete Sanderhoff og Jonas Heide Smith
DKK 1.700 inkl. frokost (ODM-medlem)
DKK 2.150 inkl. frokost (ikke-medlemmer)
Der gives 10% rabat ved tilmelding af mindst to fra samme museum/institution.
Lignende kurser og arrangementer
Ønsker du at forbedre forretningsøkonomien på dit museum, få bedre styr på budgetteringen af dine projekter samt øge værdien for brugerne? ...
Omtanke – forøg museets terrorberedskab
Kurset ’Omtanke’ øger sikkerhedsbevidstheden og sandsynligheden for, at terror opdages og forhindres. ODM udbyder kurset i samarbejde med PET, ...
Grøn omstilling for museumsledere
Hvordan forankrer du arbejdet med den grønne omstilling bredt i museumsorganisationen? Det kan virke uoverskueligt at gøre hele organisationen og ...
Vartov, Farvergade 27D, 2. sal
IBAN: DK89 9056 4580815508
Mandag – fredag 9-15
Tilmeld dig et af vores nyhedsbreve her